Durk Piers Noordmans

Durk Piers Noordmans (Spannum, 29 desimber 1828 - Skearnegoutum, 12 desimber 1907) wie in boer en leketeolooch út Skearnegoutum.

 Biografy 
Durk Piers wie in soan fan Pier Noordmans, boer, en Antje Rispens. Hy buorke yn Tsjom en letter yn Easterein. Hy kaam út it puriteinsk fermidden fan de finen (sjoch ek: It Réveil). As jonkje lies er al Zions worstelingen fan Fruytier. Hy boaske 1856 oan Sjoerdje Ypma en yn 1870 mei Gerbrig Oepkes de Roos.

Noordmans sette him in libben lang yn foar tsjerke en kristlike skoalle, siet yn it Antifloreenbûn en de Vereniging van Vrienden van de Waarheid (û. o. mei F.J.P. Moquette). Hy wie in geastessibbe fan P.J. Hoedemaker, skreau ek stikjes foar dy syn krante De Gereformeerde Kerk (û.o. in fiiftal artikelen oer de doop, letter bondele) en skreau ek in stik as wat brosjueres.

Durk Piers wie de heit fan teolooch Oepke Noordmans.


Kategory:Frysk boer
Kategory:Frysk teolooch
Kategory:Frysk publisist
Kategory:Persoan berne yn Spannum
Kategory:Persoan stoarn yn Skearnegoutum
Kategory:Persoan berne yn 1828
Kategory:Persoan stoarn yn 1907